### Beslutningstema

Der holdes dialogmøde med Rømø-Tønder Turistforening om turismestrategi.

### Historik

Tønder Kommune indgår hvert år en resultatkontrakt på turismeområdet. Tidligere har det været med Rømø-Tønder Turistforening. Ny turismelov blev indført 1. januar 2021. Denne medførte, at Tønder Kommune yder tilskud til Destination [adresse], som honorere Rømø-Tønder Turistforening for indsatser, der udføres i Tønder Kommune. Resultatkontrakten behandles i Økonomiudvalget og sendes til endelig godkendelse i Kommunalbestyrelsen.

I forbindelse med godkendelse af kompetenceplaner for de politiske udvalg i februar blev kompetencen delt, således at turismens strategiske indsatser hører under Klima-, Vækst- og Udviklingsudvalget, mens økonomisk tilskud og resultatkontrakt hører under Økonomiudvalget.

### Sagsfremstilling

Turismeområdets strategiske indsatser er en del af resultatkontrakten. Resultatkontrakten er derfor relevant for både Klima-, Vækst- og Udviklingsudvalget og Økonomiudvalget. Der er tilrettelagt følgende proces for at skabe sammenhæng i arbejdet.

7. december: Formand, næstformand og direktør for Rømø-Tønder Turistforening deltager i dialogmøde med Klima-, Vækst- og Udviklingsudvalget. Dialogen sker med udgangspunkt i Rømø-Tønder Turistforenings udkast til resultatkontrakt.
19. januar: Økonomiudvalget behandler resultatkontrakt for 2023
26. januar: Kommunalbestyrelsen behandler resultatkontrakt for 2023

Efter dialogmødet er der mulighed for at tilrette udkastet til resultatkontrakt, inden det behandles på Økonomiudvalgsmødet i januar.

Rømø-Tønder Turistforening sikrer sammenhæng mellem resultatkontrakten og Tønder Kommunes Visions- og Strategiplan 2022-2025.

Resultatkontrakten underskrives af Destination [adresse], Rømø-Tønder Turistforening og Tønder Kommune. Rømø-Tønder Turistforening repræsenterer Destination [adresse] på dialogmødet.

Der er afsat 1 time til dialogmødet.

### Kommunaldirektøren indstiller,

at der på baggrund af dialogen aftales eventuelle tilretninger af resultatkontrakten.

### Beslutning

Der blev gennemført dialog med Rømø-Tønder Turistforening. Der udsendes en skrivelse til turistforeningen som opfølgning på mødet.

Der planlægges 2 dialogmøder årligt, hvor der arbejdes med udvalgte temaer.